Èxit de la Cavalcada Oberta
08 de gener 2019

![](/media/jqonfhl3/83_c_reyesmaritimo.jpg)  
  

  

El regidor de Joventut Guillermo Sampedro ha mostrat la seua satisfacció pel desenvolupament d'esta primera edició de la ‘Cavalcada Oberta’: “**Ha sigut la cavalcada més vistosa dels últims anys, amb un resultat molt positiu, tant en relació al feed-back que arriba de la ciutadania que és molt satisfactori, com de l'absència d'incidents i de la fluïdesa i bon desenvolupament de cadascun dels esdeveniments realitzats. Agrair també la significativa col·laboració del Port Marítim, Duanes, Bombers, Protecció Civil i tots els departaments municipals implicats en tot el proc****és**.”

  

Enguany la regidoria de Joventut ha donat un canvi substancial en l'organització de la cavalcada. D'una banda el seu equip tècnic assumix després d'alguns anys l'organització de tots els esdeveniments de l'arribada dels reis, arribada d'emissaris reals, acte de benvinguda i les dos desfilades. I d'altra banda, enguany inaugura una iniciativa, Cavalcada Oberta, que convida a la ciutat a formar part d'un procés creatiu on qualsevol persona pot ser voluntària del procés creatiu i organitzatiu.

  

![](/media/f32h2x5q/83_c_cablagatamaritimo.jpg)  
  

Cavalcada Oberta ha tingut un començament molt positiu, amb un total de 130 persones voluntàries, sense comptar amb totes les entitats col·laboradores. D'una banda els dos clubs d'atletisme de Sagunt i del Port de Sagunt s'han implicat i col·laborat en l'acte dels emissaris en la Sant Silvestre; Aula Jove de Teatre i l'Escola Municipal de Cinema han aportat la seua enorme creativitat. Els patges de l'acte de benvinguda són voluntàries de HR Jove. Els patges que acompanyen als reis en les carrosses de les dos desfilades són part del grup de Dinakids i menors que s'han subscrit a Cavalcada Oberta, també el grup dinakids i HR Jove i les seues famílies han treballat durant setmanes per a preparar la seua aportació creativa en les desfilades. Hem comptat amb un grup de deu persones adultes que han fet de patges per a la seguretat dels menors. Unes 30 persones adultes han col·laborat en la bona organització dels esdeveniments, destacant la implicació del grup de corresponsals, un total de 40 jóvens que durant dies han estat treballant perquè tot isquera bé, i que també han format part del número de la desfilada de Cavalls i Drac i de les disfresses d'animals.

  

El cartell d'enguany ha sigut un treball realitzat pel col·legi Sant Cristòfol en el qual també ha participat el centre Socoltie.

  

Les entitats que participen en la cavalcada han sigut un total de 26 amb més de 700 persones desfilant o col·laborant en la seguretat de l'esdeveniment, destacant la participació de les AMPAS dels CEIP Romeu, María Yocasta i Ausiàs March, falles, clubs esportius, entitats benèfiques, cases regionals i associacions, i l'Escola Municipal de Teatre que també va col·laborar amb les desfilades, aprofitant que Sagunt és Capital Cultural per a donar un enfocament més cultural a la cavalcada.

  

Enguany 11 empreses locals han col·laborat: restaurant El Mirador, Urban Planet, L’Epicentre, Saggas, Boluda, AVSA i també Carrefour, pastisseria La Moderna, Semancoin, Plumed i Asecam.

![](/media/qdofxslk/83_c_cabalgata-reyes-puerto.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/exit-de-la-cavalcada-oberta/ "Facebook")
*   [](http://twitter.com/share?url=https://aytosagunto.es/va/actualitat/exit-de-la-cavalcada-oberta/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exit-de-la-cavalcada-oberta/ "Linked In")
*   [](mailto:?body=https://aytosagunto.es/va/actualitat/exit-de-la-cavalcada-oberta/)